2007માં અમદાવાદમાં રેલીમાં અડવાણી સાથે નરેન્દ્ર મોદી

અને તેનું કારણ આ છે- આજથી બરાબર બે દાયકા અગાઉ વર્ષ 2001માં નરેન્દ્ર મોદીએ ગુજરાતની કમાન સંભાળી હતી.

એટલે કે નરેન્દ્ર મોદીને આજે સત્તા પર 19 વર્ષ પૂર્ણ થયાં છે અને મોદીરાજના 20મા વર્ષની શરૂઆત થઈ છે.

7 ઑક્ટોબર, 2001ના રોજ મોદી ગુજરાતના મુખ્ય મંત્રી બન્યા હતા.

આ એ વર્ષ હતું જ્યારે ગુજરાત ભુજમાં આવેલા વિનાશક ભૂકંપના કારણે સંકટમાં હતું, જેમાં લગભગ વીસ હજાર લોકોનાં મૃત્યુ નિપજ્યાં હતાં.

આ કુદરતી આફત પછી ગુજરાતમાં ભાજપ સરકારમાં અસંતોષ પેદા થયો અને તેનું કારણ એ આવ્યું કે ભાજપ હાઈકમાન્ડે કેશુભાઈ પટેલને ગાદી પરથી હઠાવીને નરેન્દ્ર મોદીને મુખ્ય મંત્રીપદે બેસાડી દીધા.

મોદી મુખ્ય મંત્રી બન્યા તેને હજુ માંડ પાંચ મહિના થયા હતા તેવામાં ફેબ્રુઆરી 2002માં ગુજરાતમાં કોમી રમખાણો ફાટી નીકળ્યાં, તેમની ભારે ટીકા થઈ, ભારે દબાણ પણ આવ્યું, છતાં મોદી ટકી રહ્યા.

ડિસેમ્બરમાં રાજ્યમાં ચૂંટણી થઈ અને ભાજપના જબરજસ્ત વિજયની સાથે મોદીના નેતૃત્વ પર પસંદગીની મહોર લાગી ગઈ. ભાજપે 182માંથી 127 બેઠકો પર વિજય મેળવીને પ્રચંડ બહુમત પ્રાપ્ત કર્યો.

ત્યારપછી મોદીની આગેવાની... બીજા 4000 અક્ષરો માટે લેખ ચાલુ રાખો:
હેઠળ ભાજપે 2007 અને 2012ની ચૂંટણીમાં પણ સરળતાથી સત્તા જાળવી રાખી. ગુજરાતમાં અત્યાર સુધીમાં સૌથી લાંબા સમય સુધી મુખ્ય મંત્રી રહેનારા મોદીનું ગુજરાત મૉડલ ઘણું જાણીતું બન્યું.

2013માં પાર્ટીએ મોદીને પોતાના વડા પ્રધાનપદના ઉમેદવાર ઘોષિત કર્યા અને ત્યારપછીનાં વર્ષે મોદીએ સામાન્ય ચૂંટણીમાં પોતાનો વિજયરથ ચલાવ્યો અને સમગ્ર ભારતની જવાબદારી સંભાળવા માટે દિલ્હી કૂચ કરી. 

2019માં પણ મોદીનો વિજયરથ ક્યાંય અટક્યો નહીં, તેઓ સતત બીજી વખત વડા પ્રધાન બન્યા.   

#20thYearOfNaMo

અમિત શાહ અને નરેન્દ્ર મોદી

સાતમી ઑક્ટોબરને વડા પ્રધાન મોદીના સમર્થકોએ સોશિયલ મીડિયા પર એક મહત્ત્વનો દિવસ બનાવી દીધો છે. પક્ષથી લઈએ સરકારના તમામ મંત્રીઓ તથા કાર્યકર્તા-સમર્થકો તેમનાં ગુણગાન કરી રહ્યા છે.

પક્ષપ્રમુખ જગત પ્રકાશ નડ્ડાએ લખ્યું છે, “ભારતના રાજનીતિક ઇતિહાસમાં 7 ઑક્ટોબર, 2001ની તારીખ એક માઇલસ્ટોન સમાન છે, જ્યારે મોદીજીએ પ્રથમ વખત ગુજરાતના મુખ્ય મંત્રી તરીકે શપથ લીધા હતા. ત્યારથી લઈને દરેક વખતે અગાઉના વિજય કરતા વધારે મોટો વિજય, અગાઉ કરતાં વધારે મોટું સમર્થન, લોકપ્રિયતામાં સતત આગેકૂચ કરી છે.”

ગુજરાતમાં મોદી મુખ્ય મંત્રી હતા ત્યારે તેમના ગૃહમંત્રી રહેલા અને હવે મોદી વડા પ્રધાન છે ત્યારે પણ તેમના ગૃહમંત્રી બનેલા અમિત શાહે પણ શુભેચ્છાઓ પાઠવતા ટ્વીટ કરી છે.

તેમણે લખ્યું છે, “કોઈ ખરા અર્થમાં 130 કરોડ ભારતીયોની આકાંક્ષાઓને સમજી શકે છે, તો તે @narendramodi જી છે. પોતાના દૂરદર્શી વિચારોથી તેઓ એવા ભારતનું નિર્માણ કરી રહ્યા છે જે સશક્ત, આધુનિક અને આત્મનિર્ભર હોય. એક જનપ્રતિનિધિના સ્વરૂપમાં તેમના 20મા વર્ષે હું હૃદયપૂર્વક અભિનંદન પાઠવું છું.”

ભારતીય જનતા પક્ષે પણ પોતાના ટ્વિટર એકાઉન્ટ મારફત વડા પ્રધાનની સિદ્ધિઓની યાદી આપીને અનેક ટ્વીટ કર્યા છે.

એક ટ્વીટમાં તેમને અમેરિકાના ભૂતપૂર્વ પ્રમુખો ફ્રેન્કલિન રુઝવેલ્ટ, બિલ ક્લિન્ટન, જ્યૉર્જ ડબલ્યુ બુશ અને બરાક ઓબામા, બ્રિટનના ભૂતપૂર્વ વડા પ્રધાન માર્ગારેટ થેચર, ફ્રાન્સના ભૂતપૂર્વ રાષ્ટ્રપતિ ફ્રાન્સુઆ મિતરાં અને જર્મનીના ભૂતપૂર્વ ચાન્સલર હેલમુટ કૉલ સાથે પણ સરખાવવામાં આવ્યા છે.

એટલે કે એકંદરે સોશિયલ મીડિયા પર મોદી સરકારના 20મા વર્ષની ચર્ચા ટ્રેન્ડમાં છે.

હાથરસ મુદ્દે મૌનના કારણે સવાલ

2019માં શપથગ્રહણ બાદ હસ્તાક્ષર કરતાં નરેન્દ્ર મોદી

પરંતુ છેલ્લા કેટલાક દિવસોથી ભારતમાં જે સમાચાર ટ્રેન્ડ કરી રહ્યા છે એટલે કે...